Source: https://revista22.ro/actualitate-interna/gheorghe-stan-cere-sa-i-fie-rezervat-un-post-la-ss-cat-va-fi-timp-de-9-ani-judecator-la-ccr
Timestamp: 2019-09-19 17:23:56+00:00
Document Index: 22148313

Matched Legal Cases: ['CCR ', 'CCR\n', 'CCR ', 'CSM ', 'CSM ', 'csm ', 'CCR ']

Gheorghe Stan cere să-i fie rezervat un post la SS cât va fi, timp de 9 ani, judecător la CCR | Revista 22 GDPR
Gheorghe Stan cere să-i fie rezervat un post la SS cât va fi, timp de 9 ani, judecător la CCR
Gheorghe Stan, trimis de PSD judecător la CCR pentru următorii 9 ani, cere Consiliului Superior al Magistraturii să-i fie rezervat un post de procuror la secția de anchetare a magistraților pe care încă o conduce, până după încheierea mandatului de judecător CCR.
Procurorii CSM au luat act de demisia șefului Secției pentru anchetarea magistraților, Gheorghe Stan, ca urmare a numirii sale în funcția de judecător CCR, și au decis sesizarea plenului CSM privind cererea acestuia de a i se rezerva un post în structura de parchet până își încheie mandatul la Curte.
„Secţia pentru procurori a Consiliului Superior al Magistraturii a luat act de demisia domnului procuror STAN GHEORGHE ca urmare a numirii acestuia în funcţia de judecător la Curtea Constituţională a României, începând cu data de 15.06.2019 şi a hotărât înaintarea către Preşedintele României a propunerii privind eliberarea din funcţie, prin demisie, începând cu data mai sus menţionată.
Secţia pentru procurori a Consiliului Superior al Magistraturii a hotărât sesizarea Plenului Consiliului Superior al Magistraturii în vederea dispunerii măsurilor legale cu privire la cererea domnului STAN GHEORGHE referitoare la rezervarea unui post de procuror la Secţia pentru investigarea infracţiunilor din justiţie din cadrul Parchetului de pe lângă Înalta Curte de Casaţie şi Justiţie, până la încetarea mandatului de judecător la Curtea Constituţională a României”, se arată în minuta Secției de procurori a CSM.
Gheorghe Stan csm sectia speciala judecator CCR rezervare post